1997D0462 — DA — 02.08.2001 — 001.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

▼B

KOMMISSIONENS BESLUTNING

af 27. juni 1997

om proceduren for attestering af byggevarer i henhold til artikel 20, stk. 2, i Rådets direktiv 89/106/EØF for så vidt angår træbaserede paneler

(EØS-relevant tekst)

(97/462/EF)

KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 89/106/EØF af 21. december 1988 om indbyrdes tilnærmelse af medlemsstaternes love og administrative bestemmelser om byggevarer ( 1 ), ændret ved direktiv 93/68/EØF ( 2 ), særlig artikel 13, stk. 4, og ud fra følgende betragtninger: ud fra følgende betragtninger: Kommissionen skal i forbindelse med attestering af en byggevares overensstemmelse vælge mellem de to procedurer i artikel 13, stk. 3, i direktiv 89/106/EØF og i alle tilfælde vælge »den billigste procedure, der er forenelig med sikkerhedshensyn«; det skal således for en given vare eller varetype afgøres, om en produktionskontrolordning i fabrikken på fabrikantens ansvar er en nødvendig og tilstrækkelig betingelse for attestering af overensstemmelse, eller om det er nødvendigt at inddrage et autoriseret certificeringsorgan af grunde, der vedrører kriterierne i artikel 13, stk. 4; i henhold til artikel 13, stk. 4, skal den således fastlagte procedure anføres i mandaterne og i de tekniske specifikationer; begrebet varer eller varetyper bør derfor defineres på samme måde som i mandaterne og i de tekniske specifikationer; de to procedurer, der er fastlagt i artikel 13, stk. 3, er nærmere beskrevet i bilag III til direktiv 89/106/EØF; det må derfor for hver vare eller varetype gøres klart ved henvisning til bilag III, hvilke metoder der skal anvendes ved gennemførelsen af de to procedurer, idet visse ordninger ifølge bilag III skal anvendes fortrinsvis; den procedure, der er anført i artikel 13, stk. 3, litra a), svarer til ordningerne i bilag III, afsnit 2, nr. ii), variant 1, uden løbende overvågning, samt varianterne 2 og 3, medens proceduren i artikel 13, stk. 3, litra b), svarer til ordningerne i bilag III, afsnit 2, nr. i), og bilag III, afsnit 2, nr. ii), variant 1, med løbende overvågning; de i denne beslutning fastsatte foranstaltninger er i overensstemmelse med udtalelse fra Det Stående Byggeudvalg — VEDTAGET FØLGENDE BESLUTNING:

Artikel 1

For byggevarer og byggevaregrupper, der er anført i bilag I, attesteres overensstemmelsen ved en procedure, hvorefter fabrikanten er eneansvarlig for en produktionskontrolordning i fabrikken, som sikrer, at varerne er i overensstemmelse med de relevante tekniske specifikationer.

Artikel 2

For byggevarer, der er anført i bilag II, attesteres overensstemmelsen ved en procedure, hvorefter der som supplement til produktionskontrolordningen i fabrikken, som gennemføres af fabrikanten, inddrages et autoriseret certificeringsorgan i bedømmelsen og overvågningen af produktionskontrollen eller af selve varen.

Artikel 3

I standardiseringsmandaterne anføres det, hvilken procedure der skal anvendes til attestering af overensstemmelse i henhold til bilag III.

Artikel 4

Denne beslutning er rettet til medlemsstaterne.

BILAG I

Ubehandlede, belagte samt finerede eller overfladebehandlede træbaserede paneler i euroklasse ►M1 A1 ( 3 ), A2 ( 4 ), B ( 5 ), C ( 6 ), D, E, (A1 til E) ( 7 ), F ◄ , D, E eller F med forudsat anvendelse i ikke-bærende indendørs eller udendørs bygningsdele.

BILAG II

Ubehandlede, belagte samt finerede eller overfladebehandlede træbaserede paneler med forudsat anvendelse i bærende indendørs eller udendørs bygningsdele.

Ubehandlede, belagte samt finerede eller overfladebehandlede træbaserede paneler i euroklasse ►M1 A1 ( 8 ), A2 ( 9 ), B ( 10 ), C ( 11 ) ◄ med forudsat anvendelse i ikke-bærende indendørs eller udendørs bygningsdele.

BILAG III

BYGGEVAREGRUPPE

TRÆBASEREDE PANELER (1/2)

Systemer for attestering af overensstemmelse

For den eller de nedenfor anførte byggevarer og forudsatte anvendelser anmodes Den Europæiske Standardiseringsorganisation/Den Europæiske Komité for Elektroteknisk Standardisering (CEN/Cenelec) om at specificere følgende system eller systemer for attestering af overensstemmelse i den eller de relevante harmoniserede standarder:







Byggevare(r) Forudsat(te) anvendelse(r) Niveau(er) eller klasse(r) (reaktion ved brand) System(er) for attestering af overensstemmelse Ubehandlede, belagte samt finerede eller overfladebehandlede træbaserede paneler i bærende indendørs eller udendørs bygningsdele ►M1 A1 (1), A2 (1), B (1), C (1) ◄ 1 (3) — ►M1 A1 (2), A2 (2), B (2), C (2), D, E, (A1 til E) (), F ◄ — 2 + (4) (1) ►M1 Byggevarer/-materialer, for hvilke der på et klart identificerbart punkt i fremstillingsprocessen sker en forbedring af klassifikationen vedrørende reaktion ved brand (f.eks. tilføjelse af et brandhæmmende middel eller en begrænsning af organisk materiale). ◄ (2) ►M1 Byggevarer/-materialer, der ikke er omfattet af fodnote 1. ◄ (3) Byggevarer/-materialer, som ikke skal testes for reaktion ved brand (f.eks. byggevarer/-materialer i klasse A1 i henhold til Kommissionens beslutning 96/603/EF). (4) System 1: se direktiv 89/106/EØF, bilag III, afsnit 2, nr. i), uden auditprøvning af stikprøver. (5) System 2 +: se direktiv 89/106/EØF, bilag III, afsnit 2, nr. ii), variant 1, inklusive certificering af fabrikkens produktionskontrol, hvor et autoriseret organ gennemfører en indledende inspektion af fabrikken og fabrikkens produktionskontrol samt foretager løbende tilsyn, bedømmelse og godkendelse af fabrikkens produktionskontrol.

Systemet bør specificeres således, at det også kan anvendes, når det ikke er nødvendigt at fastlægge ydeevnen for en bestemt egenskab, fordi der i mindst en medlemsstat ikke stilles lovbestemte krav for den pågældende egenskab (se byggedirektivets artikel 2, stk. 1, og — i givet fald — punkt 1.2.3 i basisdokumenterne). I sådanne tilfælde må fabrikanten ikke pålægges at kontrollere den pågældende egenskab, hvis han ikke ønsker at oplyse byggevarens ydeevne på det punkt.

BYGGEVAREGRUPPE

BÆRENDE KONSTRUKTIONSDELE AF TRÆ (2/3)

Systemer for attestering af overensstemmelse

For den eller de nedenfor anførte byggevarer og forudsatte anvendelser anmodes CEN/Cenelec om at specificere følgende system eller systemer for attestering af overensstemmelser i den eller de relevante harmoniserede standarder:







Byggevare(r) Forudsat(te) anvendelse(r) Niveau(er) eller klasse(r) System(er) for attestering af overensstemmelse Ubehandlede, belagte samt finerede eller overfladebehandlede træbaserede paneler i ikke-bærende indendørs eller udendørs bygningsdele ►M1 A1 (1), A2 (1), B (1), C (1) ◄ 1 (4) — ►M1 A1 (2), A2 (2), B (2), C (2), D, E ◄ — 3 (5) — ►M1 (A1 til E) (3), F ◄ — 4 (6) (1) ►M1 Byggevarer/-materialer, for hvilke der på et klart identificerbart punkt i fremstillingsprocessen sker en forbedring af klassifikationen vedrørende reaktion ved brand (f.eks. tilføjelse af et brandhæmmende middel eller en begrænsning af organisk materiale). ◄ (2) ►M1 Byggevarer/-materialer, der ikke er omfattet af fodnote 1. ◄ (3) Byggevarer/-materialer, som ikke skal testes for reaktion ved brand (f.eks. byggevarer/-materialer i klasse A1 i henhold til Kommissionens beslutning 96/603/EF). (4) System 1: se direktiv 89/103/EØF, bilag III, afnit 2, nr. i), uden auditprøvning af stikprøver. (5) System 3: Se byggevaredirektivet, bilag III, afnit 2, nr. ii), variant 2. (6) System 4: Se byggevaredirektivet bilag III afsnit 2 nr. ii), variant 3.

Systemet bør specificeres således, at det også kan anvendes, når det ikke er nødvendigt at fastlægge ydeevnen for en bestemt egenskab, fordi der i mindst en medlemsstgat ikke stilles lovbestemte krav for den pågældende egenskab (se direktiv 89/106/EØF, artikel 2, stk. 1, og — i givet fald — punkt 1.2.3 i basisdokumenterne). I sådanne tilfælde må fabrikanten ikke pålægges at kontrollere den pågældende egenskab, hvis han ikke ønsker at oplyse byggevarens ydeevne på det punkt.

( 1 ) EFT nr. L 40 af 11. 2. 1989, s. 12.

( 2 ) EFT nr. L 220 af 30. 8. 1993, s. 1.

( 3 ) Byggevarer/-materialer, der ikke er omfattet af fodnote 2 i bilag II.

( 4 ) Byggevarer/-materialer, der ikke er omfattet af fodnote 2 i bilag II.

( 5 ) Byggevarer/-materialer, der ikke er omfattet af fodnote 2 i bilag II.

( 6 ) Byggevarer/-materialer, der ikke er omfattet af fodnote 2 i bilag II.

( 7 ) Byggevarer/-materialer, som ikke skal testes for reaktion ved brand (f.eks. byggevarer/-materialer i klasse A1 i henhold til Kommissionens beslutning 96/603/EF).

( 8 ) Byggevarer/-materialer, for hvilke der på et klart identificerbart punkt i fremstillingsprocessen sker en forbedring af klassifikationen vedrørende reaktion ved brand (f.eks. tilføjelse af et brandhæmmende middel eller en begrænsning af organisk materiale).

( 9 ) Byggevarer/-materialer, for hvilke der på et klart identificerbart punkt i fremstillingsprocessen sker en forbedring af klassifikationen vedrørende reaktion ved brand (f.eks. tilføjelse af et brandhæmmende middel eller en begrænsning af organisk materiale).

( 10 ) Byggevarer/-materialer, for hvilke der på et klart identificerbart punkt i fremstillingsprocessen sker en forbedring af klassifikationen vedrørende reaktion ved brand (f.eks. tilføjelse af et brandhæmmende middel eller en begrænsning af organisk materiale).

( 11 ) Byggevarer/-materialer, for hvilke der på et klart identificerbart punkt i fremstillingsprocessen sker en forbedring af klassifikationen vedrørende reaktion ved brand (f.eks. tilføjelse af et brandhæmmende middel eller en begrænsning af organisk materiale).